ZADARSKA ŽUPANIJA

UPRAVNI ODJEL ZA FINANCIJE I PRORAČUN

U P U T E ZA IZRADU i dostavu PRIJEDLOGA financijskih planova upravnih tijela te proračunskih i izvanproračunskih korisnika zadarske županije za 2023. - 2025.godinu

Zadar, rujan 2022.

# Zakonski okvir

Sukladno novom Zakonu o proračunu („Narodne novine“, br.144/21), Ministarstvo financija je sastavilo Upute za izradu proračuna jedinica lokalne i područne (regionalne) samouprave, te ih dostavilo svim županijama, gradovima i općinama, kako bi se na temelju istih izradile Upute za izradu i dostavu prijedloga financijskih planova upravnih tijela te proračunskih i izvanproračunskih korisnika jedinice lokalne i područne (regionalne) samouprave.

Rokovi i metodologija za izradu prijedloga proračuna utvrđeni su Zakonom o proračunu.

Pri izradi prijedloga proračuna/financijskih planova potrebno je koristiti i odredbe podzakonskih akata: Pravilnika o proračunskom računovodstvu i računskom planu, Pravilnika o proračunskim klasifikacijama, teZakona o fiskalnoj odgovornosti kojim se određuju pravila kojima se ograničava potrošnja i jača odgovornost za zakonito, namjensko i svrhovito korištenje proračunskih sredstava te jača sustav kontrola i nadzora.

Čelnik jedinice lokalne i područne (regionalne) samouprave odnosno proračunskog i izvanproračunskog korisnika odgovoran je za zakonito i pravilno planiranje i izvršavanje proračuna, odnosno financijskog plana.

Upravni odjel za financije i proračun sukladno odredbama članka 26. Zakona o proračunu izradio je **Upute za izradu i dostavu prijedloga financijskih planova upravnih tijela te proračunskih i izvanproračunskih korisnika Zadarske županije za razdoblje 2023.-2025.** **godine** (dalje u tekstu :Upute) koje sadrže:

* temeljne makroekonomske pretpostavke za izradu prijedloga proračuna jedinice lokalne i područne (regionalne) samouprave
* opis planiranih politika JLP/R/S (strateški dokumenti JLP/R/S)
* procjenu prihoda/primitaka i rashoda/izdataka proračuna JLP/R/S za sljedeće tri godine
* procjenu visine rashoda i izdataka koji se financiraju iz općih prihoda i primitaka te namjenskih primitaka, po razdjelima organizacijske klasifikacije za iduću proračunsku godinu i za sljedeće dvije godine
* način izrade prijedloga financijskih planova upravnih tijela i proračunskih i izvanproračunskih korisnika
* rokovi za dostavu prijedloga financijskih planova proračunskih i izvanproračunskih korisnika

***Ove odredbe odnose se na sve proračunske i izvanproračunske korisnike Zadarske županije*** *(popis svih proračunskih i izvanproračunskih korisnika nalaze se u Prilogu 6. ovih Uputa).*

Upute s obrascima potrebnim za izradu proračuna i financijskih planova proračunskih i izvanproračunskih korisnika objavit će se na web stranicama Zadarske županije **http://www.zadarska-zupanija.h**r - Upute za izradu i dostavu prijedloga financijskih planova upravnih tijela te proračunskih i izvanproračunskih korisnika Zadarske županije za razdoblje 2023.-2025. godine

Na web stranici Ministarstva financija mfin.gov.hr (pod Istaknute teme/Lokalna samouprava) nalaze se Upute za izradu proračuna jedinica lokalne i područne (regionalne) samouprave za razdoblje 2023.-2025. godine.

# 2. TEMELJNI MAKROEKONOMSKI POKAZATELJI ZA RAZDOBLJE 2023. – 2025.

Vlada Republike Hrvatske u travnju 2022. godine na prijedlog Ministarstva financija usvojila je Program konvergencije Republike Hrvatske za razdoblje 2023.-2025. Na temelju Plana konvergencije Vlada je u lipnju 2022. godine donijela Odluku o proračunskom okviru za razdoblje 2023.-2025.

Prema navedenim makroekonomskim projekcijama, u idućim godinama se očekuju sljedeće stope rasta BDP-a i porast broja zaposlenih.

U sljedećoj tablici se daju osnovni makroekonomski parametri definirani u Programu konvergencije Republike Hrvatske za razdoblje 2023.-2025. godine.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |
| --- | --- | --- | --- | --- | --- | --- |
|  |  |  | **2022.** (stopa promjene) | **2023. (stopa promjene)** | **2024.** (stopa promjene | **2025.** (stopa promjene) |
|   |   |   |
| BDP - realni rast (%) | 3,00 | **4,40** | 2,70 | 2,50 |
| Indeks potrošačkih cijena, promjena (%) | 7,80 | **3,70** | 2,50 | 2,20 |
| Zaposlenost, broj zaposlenih | 2,80 | **1,50** | 1,10 | 0,90 |
| Stopa nezaposlenosti (%) | 6,30 | **5,60** | 5,20 | 5,00 |
| Bruto investicije u fiksni kapital | 5,80 | **6,10** | 3,90 | 3,60 |
| Bruto javni dug u% BDP-a  | 76,20 | **71,70** | 68,90 | 66,90 |

 |

Izvor: Državni zavod za statistiku, Ministarstvo financija

**3. OPIS PLANIRANIH POLITIKA ZADARKE ŽUPANIJE**

Provedbeni program Zadarske županije kratkoročni je akt strateškog planiranja koji opisuje i osigurava postizanje ciljeva iz srednjoročnog akta strateškog planiranja, odnosno Plana razvoja Zadarske županije za razdoblje 2021.-2027. godina („Službeni glasnik Zadarske županije“ broj 11/22).

Plan razvoja Zadarske županije predstavlja razvojni dokument Zadarske županije donesen sukladno Zakonu o sustavu strateškog planiranja i upravljanja razvojem Republike Hrvatske („Narodne novine“ broj 123/17).

**Provedbeni program** sadrži mjere koje Zadarska županija planira provesti u razdoblju od 2022. do 2025. godine s ciljem osiguranja brzog gospodarskog oporavka te daljnjeg razvoja Zadarske županije kao konkurentne i razvijene županije koja predvodi u plavom i zelenom rastu gospodarstva Jadranske Hrvatske te županije inovativnog i održivog razvoja sa sigurnim i poticajnim okruženjem za sve njezine stanovnike. Zadarska županija sukladno svojim nadležnostima i propisima u Republici Hrvatskoj, podržava razvoj gospodarstva na svom području te stvara poticajnu poslovnu klimu. Turizam, prerađivačka industrija, ribarstvo, marikultura i brodarstvo ključne su gospodarske grane koje potiču ovdašnji cjelokupni razvoj.

Prepoznata su **četiri glavna prioriteta** na kojima se temelji Provedbeni program, a to su:

 - razvoj konkurentnog i inovativnog gospodarstva i povoljne poduzetničke klime

* osiguranje poticajnog i sigurnog okruženja
* plavo zeleni rast i prometna povezanost
* ravnomjerni rast Zadarske županije.

Provedbeni program kao kratkoročni akt strateškog planiranja donosi se za vrijeme trajanja mandata župana i vrijedi za taj mandat.

**4. NOVOSTI KOD IZRADE, PREDLAGANJA I DONOŠENJA FINANCIJSKIH PLANOVA**

 **TEMELJEM NOVOG ZAKONA O PRORAČUNU**

1. **Predlaganje i donošenje proračuna i financijskih planova za 2023. i projekcija za 2024. i 2025. na razini skupine ekonomske klasifikacije**

Značajna novina u odnosu na stari Zakon o proračunu je razina ekonomske klasifikacije na kojoj se predlaže i usvaja plan za proračunsku godinu i projekcije za sljedeće dvije godine. Sukladno člancima 38., 39. i 42. proračun jedinice lokalne i područne (regionalne) samouprave, financijski plan proračunskog korisnika te financijski plan izvanproračunskog korisnika **usvaja se na razini skupine ekonomske klasifikacije,** odnosno **drugoj razini** računskog plana.

1. **Iskazivanje rashoda u Računu prihoda i rashoda po funkcijskoj klasifikaciji**

Članak 29. propisuje obvezu županiji da u Općem dijelu proračuna u Računu prihoda i rashoda, rashode **iskaže i prema funkcijskoj klasifikaciji**. Ista je obveza propisana i proračunskim korisnicima županije koji sukladno članku 34. u Općem dijelu financijskog plana u Računu prihoda i rashoda, rashode proračunskog korisnika trebaju iskazati i prema funkcijskoj klasifikaciji.

1. **Sažetak Računa prihoda i rashoda te sažetak Računa financiranja u Općem dijelu proračuna i financijskog plana**

Članak 29. i članak 34. propisuje što Opći dio proračuna sadrži, odnosno Opći dio financijskog plana proračunskih i izvanproračunskih korisnika obvezno sadrži i sažetak Računa prihoda i rashoda te sažetak Računa financiranja.

1. **Zakonska obveza izrade višegodišnjeg plana uravnoteženja**

Članak 37. propisuje ukoliko županija i njeni proračunski i izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun odnosno financijski plan donosi. U prethodnim godinama izrada višegodišnjeg plana uravnoteženja nije bila propisana Zakonom o proračunu, već je Ministarstvo financija u uputama za izradu proračuna JLP(R)S davalo instrukcije JLP(R)S i njihovim proračunskim i izvanproračunskim korisnicima za izradu višegodišnji plan uravnoteženja te akata koje je potrebno donijeti uz proračun odnosno financijski plan.

1. **Usvajanje prijedloga financijskog plana od strane upravljačkih tijela kod proračunskih i izvanproračunskih korisnika**

Članak 38. stavak 2. i članak 39. stavak 2. propisuje da čelnik proračunskog i izvanproračunskog korisnika prije dostave prijedloga financijskog plana nadležnom upravnom tijelu, prijedlog financijskog plana obvezan je uputiti upravljačkom tijelu na usvajanje, ako je primjenjivo, u skladu s aktima kojima je uređen rad proračunskog, odnosno izvanproračunskog korisnika.

Ako postoje razlike u financijskom planu **proračunskog korisnika** sadržanom u proračunu koji je usvojilo predstavničko tijelo u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan koji je sadržan u proračunu koji je usvojilo predstavničko tijelo.

Ako postoje razlike u financijskom planu **izvanproračunskog korisnika** na koji predstavničko tijelo dalo suglasnost u odnosu na već usvojeni prijedlog financijskog plana od strane upravljačkog tijela, upravljačko tijelo usvaja financijski plan na koji je predstavničko tijelo dalo suglasnost.

1. **Obrazloženje – sastavni dio proračuna i financijskog plana**

Članak 36. propisuje obvezu i proračunskim i izvanproračunskim korisnicima za izradu obrazloženja i to **obrazloženje uz opći dio financijskog plana i obrazloženje uz posebni dio financijskog plana (**detaljnijepod točkom 7.2. Uputa) koje postale sastavni dio proračuna /financijskog plana.

1. **Transparentnost proračuna – zakonska obveza**

Zakonom je propisana obveza objave dokumenata i informacija o trošenju sredstava sukladno članku 144.

* Obveza za **županiju** se odnosi na objavu:
* proračuna i izmjena i dopuna proračuna, odluka o privremenom financiranju, odluka o izvršavanju proračuna, financijski planovi i izmjene i dopune financijskog plana izvanproračunskog korisnika, polugodišnji i godišnji izvještaj o izvršenju proračuna te polugodišnji i godišnji izvještaj o izvršenju financijskog plana izvanproračunskog **korisnika objavljuju se na mrežnim stranicama županije i izvanproračunskog korisnika**
* opći i posebni dio proračuna, odluka o izvršavanju proračuna , izmjene i dopune proračuna, odluka o izvršavanju proračuna, odluka o privremenom financiranju te opći i posebni dio polugodišnjeg i godišnjeg izvještaja o izvršavanju proračuna **objavljuje se u službenom glasilu županije.**
* vodiča za građane o proračunu, izmjenama i dopunama proračuna te polugodišnjem i godišnjem izvještaju o izvršenju proračuna objavljuje se na mrežnim stranicama županije.
* Obveza za proračunske korisnike odnosi se na objavu dokumenata na svojim mrežnim stranicama, odnosno mrežnim stranicama županije ako proračunski korisnik nema svoje mrežne stranice i to:
* financijskog plana i izmjene i dopune financijskog plana
* polugodišnji i godišnji izvještaj o izvršenju financijskog plana proračunskog korisnika
* Osim toga propisuje za izvanproračunskog korisnika objavu:
* općeg i posebnog dijela polugodišnjeg i godišnjeg izvještaja o izvršenju financijskog plana izvanproračunskog korisnika u službenom glasniku županije.

Zakonom o proračunu također je propisano da su **županije, proračunski i izvanproračunski korisnici dužni javno objavljivati informacije o trošenju sredstava na svojim mrežnim stranicama na način da te informacije budu lako dostupne, pretražive i strojno čitljive.**

1. **Predlaganje amandmana na proračun JLP/R/S i financijske planove izvanproračunskih korisnika JLP/R/S**

Članak 41. detaljno uređuje predlaganje amandmana na način da se mogu podnositi amandmani kojima se predlaže:

* povećanje proračunskih rashoda iznad iznosa utvrđenih prijedlogom proračuna županije i financijskim planom izvanproračunskog korisnika pod uvjetom da se istodobno predloži smanjenje drugih rashoda **u istom iznosu i unutar istih izvora** **financiranja** u posebnom dijelu proračuna ili financijskog plana i
* povećanje proračunskih izdataka iznad iznosa utvrđenih prijedlogom proračuna županije i financijskim planom izvanproračunskog korisnika pod uvjetom da se istodobno predloži smanjenje drugih izdataka **u istom iznosu i unutar istih izvora** **financiranja** u posebnom dijelu proračuna ili financijskog plana

Prijedlozima amandmana ne smiju se mijenjati predviđeni manjak, odnosno višak utvrđen u prijedlogu proračuna, odnosno financijskom planu, te ne smiju biti na teret proračunske zalihe, na teret dodatnog zaduživanja ili prije preuzetih obveza.

1. **Proračun i financijski planovi za 2023. i projekcija za 2024. i 2025. godinu u eurima**

Zakon o uvođenju eura kao službene valute u Republici Hrvatskoj („Narodne novine“ broj 57/22) u članku 69. propisuje da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblje nakon dana uvođenja

eura, a čija obveza sastavljanja, donošenja i objavljivanja proizlazi iz odredaba propisa kojima se uređuje sustav proračuna, sastavljaju, donose i objavljuju na način da se vrijednosti u njima iskazuju u euru.

**Proračun koji županija donosi za razdoblje 2023. – 2025. i financijski planovi njenih proračunskih i izvanproračunskog korisnika za razdoblje 2023. – 2025. iako se pripremaju tijekom 2022., a predstavničko tijelo raspravlja i donosi proračun do kraja 2022. godine (dok je službena valuta kuna), svi iznosi iskazani u proračunu i financijskim planovima moraju biti iskazani u novoj službenoj valuti euru.**

Ako navedeni akti sadržavaju i usporedne podatke za godine koje prethode danu uvođenja eura, podaci za te godine preračunavaju se iz kune u euro radi bolje usporedivosti podataka, uz primjenu fiksnog tečaja konverzije – 7,53450 kn i sukladno pravilima za preračunavanje i zaokruživanje iz navedenog Zakona.

*Tablica 1.Proračun za 2023. godinu i projekcije za 2024. i 2025. u EUR*

|  |  |  |
| --- | --- | --- |
| Proračun za2023. | ProjekcijeProračuna za2024. | ProjekcijeProračuna za 2025. |
| Plan prihoda i primitaka i rashoda i izdataka potrebno **je iskazati u *eurima*** |

**5. METODOLOGIJA IZRADE PRORAČUNA ZADARSKE ŽUPANIJE**

U izradi proračuna i financijskih planova za 2023. godinu primjenjuju se odredbe novog Zakona o proračunu i podzakonski akti kojima se regulira provedba navedenoga Zakona.

Proračun županije sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna. ***Pod financijskim planovima proračunskih korisnika podrazumijevaju se i financijski planovi upravnih tijela županije.***

 **5.1. Limiti proračunskim korisnicima – iz izvora Opći prihodi i primici**

Proračunski korisnici prilikom izrade svojih financijskih planova (kod planiranja sredstava) **moraju se pridržavati limita** **iz Priloga 2.** ovih uputa, a koji su raspoređeni na:

1. visinu sredstava potrebnih za provedbu **postojećih programa, aktivnosti**, a koje proizlaze iz **trenutno važećih propisa/odluka/ugovora** – **LIMIT 1.,** -određuje se temeljem procjene izvornih prihoda za izvor -1, 44 i 51-Udu
2. visinu sredstava potrebnih za uvođenje i provedbu novih aktivnosti/projekata ili promjenu postojećih programa/aktivnosti – **LIMIT 2.-predlaže** svaki odjel uz pisano obrazloženje temeljem kojih novih propisa/odluka/ugovora je potrebno uvrstiti novu aktivnost/projekt u proračun.

**Svako uvrštenje novog projekta obvezno mora biti iskazano kroz tablicu novčanog tijeka projekta** Prilog 4. Uputa**,** (nalazi se i u mapižupanijski dokumenti/projekti) **i** **to po izvorima:**

11-vlastiti udio u projektu

51-pomoć iz MRRFEU

54-pomoć iz EU sredstava

19-predfinanciranje iz županijskog proračuna.

Za iskazivanje **izvora 19-predfinanciranje** u proračunu za 2023. godinu, **mora postojati** potpisani ugovor/odluka ili zapisnik Središnje jedinice za upravljanje razvojem ZŽ (SJURZŽ).

**Ovo se odnosi i na sve proračunske korisnike.**

**Prilog 2.** – Odobreni limiti proračunskim korisnicima i upravnim odjelima iz izvora 1- opći prihodi i primici, 4 - prihodi za posebne namjene i 51 državni proračun UDU:

* **1 –Opći prihodi i primici**
* 11 - opći prihodi,
* 13 – koncesije,
* 14 – naknada za brodice,
* 15 – lovozakupnina,
* 17 – naknade za navodnjavanje,
* 19 – predfinanciranje iz županijskog proračuna.
* **4- Prihodi za posebne namjene**

 **-** 44 – naknada za zadržavanje nezakonito izgrađenih zgrada

 **-** 45 – fond poravnanja i dodatni udio u porezu na dohodak*.*

Tablica sadrži prikaz gornje granice ukupnog financijskog plana za razdoblje 2023. – 2025. godine prema razdjelima, glavama i proračunskim korisnicima županijskog proračuna.

Izračun sredstava (bilančnih prava) **za financiranje decentraliziranih funkcija (izvor 45)** u razdoblju 2023. - 2025. godini planira se **na razini 2022. godine.**

Nakon donošenja Odluka o minimalnim financijskim standardima od strane Vlade RH za svaku od decentraliziranih funkcija izvršit će se korekcija limita ukoliko to bude potrebno.

U pripremi su izmjene i dopune Zakona o financiranju jedinica lokalne i područne (regionalne) samouprave radi donošenja novog Zakona o socijalnoj skrbi („Narodne novine“ broj 12/22 i 46/22). Novi Zakon o socijalnoj skrbi utječe na izmjene odredaba Zakona o financiranju JLP/R/S kojim su propisani izvori sredstava za decentralizirano financiranje centara za socijalnu skrb, jer centri za socijalnu skrb s danom 31. prosinca 2022. godine prestaju sa radom, a njihove poslove od 1. siječnja 2023. godine preuzima Hrvatski zavod za socijalnu skrb.

**Napomena:**

Programi (aktivnosti/projekti) koji se financiraju iz ostalih izvora financiranja (vlastiti, namjenski, prihodi po posebnim propisima i dr.) unose se do visine očekivanih prihoda.

**6**. **PROCJENA PRIHODA I PRIMITAKA, RASHODA I IZDATAKA**

 **6.1. Opće odrednice**

Kod procjene prihoda na proračun županije treba uzeti u obzir paket mjera Vlade RH radi ublažavanja globalnih poremećaja na tržištu energenata i rasta cijena. Ničim izazvana agresija Rusije na Ukrajinu uvelike je poremetila svjetski energetski sustav, pa tako i opskrbu energentima u Hrvatskoj kroz rast cijena. Cilj paketa mjera je snažno zaštiti građane, ustanove i poduzeća kako bi se očuvao standard građana, osiguralo funkcioniranje javnih ustanova i **zadržao visoki rast gospodarstva,** čemu je pridonijela i **izvrsna turistička sezona**. Mjere za građane, ustanove i poduzeća uključuju:

- ograničenje cijene struje i toplinske energije

- porezne olakšice i smanjenje trošarina na gorivo

- naknade i potpore socijalno ugroženim skupinama, nezaposlenima, umirovljenicima, studentima, poljoprivrednicima

- energetsku obnovu kuća i višestambenih zgrada

Dodatne mjere za poduzetnika:

- bespovratne potpore poduzetnicima za energetsku tranziciju

- kredite za obrtna sredstva uz subvencioniranje kamata za poduzeća u poteškoćama

- za jamstva HBOR-a za kredite izvoznicima u teškoćama

Kako je gospodarstvo u Hrvatskoj u drugom tromjesečju ove godine poraslo za 7,7%, u odnosu na isto razdoblje prošle godine, od osobne potrošnje do izvoza i investicija, što su pokazatelji snažnog oporavka od korona krize za razliku od 2021. godine. Procjenjuje se kako će proračunski prihodi u sljedećem razdoblju biti uvećani za 2% u odnosu na Nacrt prijedloga Izmjena i dopuna proračuna za 2022. godinu i projekcija za 2023. i 2024. godinu.

Procjena kretanja općih prihoda u odnosu na prethodnu godinu je sljedeća :

2023. 2,0 %,

2024. 2.5 %

2025. 2,5 %

2. Planiranje lokalnih poreza i ostalih prihoda ovisi o osnovici, broju obveznika i stopama te njihovoj naplati.

3. Zakonom je propisano da svi prihodi i primici te rashodi i izdaci moraju biti utvrđeni u proračunu te proračun mora biti uravnotežen.

 **6.2. Procjena prihoda i primitaka**

Procjena je bez prihoda:

* za decentralizirane funkcije (ostaju na razini prethodne godine)
* vlastitih prihoda i za posebne namjene korisnika,
* sredstava iz EU fondova

|  |  |  |  |  |
| --- | --- | --- | --- | --- |
|  | Vrsta prihoda  |  **2023.** |  2024. |  2025. |
|  | ( u eurima) | **plan** | plan | plan |
| 1. | opći prihodi  | **13.500.000** | 13.850.000 | 14.200.000 |
| 2. | refundacije\*  |  **2.500.000** | 2.000.000 | 2.000.000 |
| 3. | ostali prihodi  | **1.500.000** | 1.550.000 | 1.600.000 |
|  | Ukupno  | **17.500.000** | 17.400.000 | 17.800.000 |
|  |  |  |  |  |

 **\* -** Odnosi se na procijenjeni iznos, upravni odjeli i proračunski korisnici dužni su popuniti ***Prilog 9. Obrazac za procjenu PRIHODA po EU projektima proračunskih korisnika i Zadarske županije*** te dostaviti isti UO za financije i proračunkako bi procjena ovog izvora bila što točnija.

 **6.3. Planiranje rashoda i izdataka**

Rashodi i izdaci proračuna i proračunskih korisnika trebaju se zasnivati na analizi stanja rashoda i izdataka u tekućoj godini te planu osnovnih obveznih rashoda i izdataka u skladu s realnom procjenom proračunskih prihoda i primitaka. Prilikom rasporeda prihoda i primitaka po izvorima potrebno je poštovati najprije sve zakonske obveze županije kao jedinice područne (regionalne ) samouprave, zatim ugovorne obveze, te ostale obveze, a sve sukladno Programu rada za 2023. godinu.

**7. METODOLOGIJA IZRADE FINANCIJSKIH PLANOVA**

Proračunski i izvanproračunski korisnici obvezni su izrađivati financijske planove u skladu s odredbama novog Zakona o proračunu te pridržavati se ovih Uputa.

Proračun županije sastoji se od plana za proračunsku godinu i projekcija za sljedeće dvije godine, a sadrži financijske planove proračunskih korisnika prikazane kroz opći i posebni dio i obrazloženje proračuna.

**7.1. Prijedlog financijskog plana proračunskog i izvanproračunskog korisnika**

Sukladno Zakonu o proračunu financijski plan proračunskog i izvanproračunskog korisnika sastoji se od plana za proračunsku godinu i projekcija za sljedeće dvije godine, te sadrži:

1. opći dio
2. posebni dio
3. obrazloženje općeg i posebnog dijela financijskog plana.

*Tablica 2. Sadržaj financijskog plana proračunskog korisnika*

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio financijskog plana** | Sažetak Računa prihoda i rashodaSažetak Računa financiranja | -ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine -ukupni primici od financijske imovine i zaduživanja i izdaci za financijsku imovine i otplate zajmova  |
| Račun prihoda i rashoda | -ukupni prihodi i rashodi iskazani **prema izvorima financiranja i ekonomskoj klasifikaciji na razini skupine**-ukupni rashodi iskazani prema **funkcijskoj klasifikaciji** |
| Račun financiranja | -ukupni primici od financijske imovine i zaduživanja i izdaci za financijsku imovinu i otplate instrumenata zaduživanja **prema izvorima financiranja i ekonomskoj klasifikaciji na razini skupine** |
| Preneseni višak ili preneseni manjak prihoda nad rashodima | -ako ukupni prihodi i primici nisu jednaki ukupnim rashodima i izdacima, financijski plan sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | -ako proračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se financijski plan donosi-ako proračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se financijski plan donosi |
| **Posebni dio financijskog plana** | Plan rashoda i izdataka proračunskih korisnika | -rashodi i izdaci **iskazani po izvorima financiranja i ekonomskoj klasifikaciji na razini skupine, raspoređeni u programe koji se sastoje od aktivnosti i projekata** |
| **Obrazloženje financijskog plana** | Obrazloženje općeg dijela financijskog plana iObrazloženje posebnog dijela financijskog plana | -obrazloženje općeg dijela financijskog plana sadrži obrazloženje prihoda i rashoda, primitaka i izdataka te obrazloženje prenesenog manjka odnosno viška financijskog plana-obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada  |

*Tablica 3. Sadržaj financijskog plana izvanproračunskog korisnika*

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio financijskog plana** | Sažetak Računa prihoda i rashodaSažetak Računa financiranja | -ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine -ukupni primici od financijske imovine i zaduživanja i izdaci za financijsku imovine i otplate zajmova  |
| Račun prihoda i rashoda | -ukupni prihodi i rashodi iskazani prema **ekonomskoj klasifikaciji na razini skupine** |
| Račun financiranja | -ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema **ekonomskoj klasifikaciji na razini skupine** |
| Preneseni višak ili preneseni manjak prihoda nad rashodima | -ako ukupni prihodi i primici nisu jednaki ukupnim rashodima i izdacima, financijski plan sadrži i preneseni višak ili preneseni manjak prihoda nad rashodima |
| Višegodišnji plan uravnoteženja | -ako izvanproračunski korisnici ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se financijski plan donosi-ako izvanproračunski korisnici ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se financijski plan donosi |
| **Posebni dio financijskog plana** | Plan rashoda i izdataka izvanproračunskih korisnika | -**rashodi i izdaci iskazani po ekonomskoj klasifikaciji na razini skupine, raspoređeni u programe koji se sastoje od aktivnosti i projekata** |
| **Obrazloženje financijskog plana** | Obrazloženje općeg dijela financijskog plana iObrazloženje posebnog dijela financijskog plana | -obrazloženje općeg dijela financijskog plana sadrži obrazloženje prihoda i rashoda, primitaka i izdataka te obrazloženje prenesenog manjka odnosno viška financijskog plana-obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iza akata strateškog planiranja i godišnjeg plana rada  |

***VAŽNO!***

**1. Promjene u financijskom planu proračunskog korisnika** **koje se odnose na financiranja iz općih prihoda i primitaka, odnosno iz nadležnog proračuna nisu moguće bez suglasnosti županije.**

**2.** Izmjene i dopune financijskog plana proračunskog korisnika vezane uz ***„fleksibilne“ izvore*** (vlastite i namjenske prihode i primitke) moguće je urediti na različite načine te o tome ***treba obavijestiti nadležni odjel i odjel za financije.***

Važno je istaknuti da u sustavu županijske riznice **korisnik mora planirati sve svoje prihode i primitke, te rashode i izdatke po svim propisanim klasifikacijama**, a županija je dužna osigurati knjigovodstvene dokumente na temelju kojih će korisnik pratiti ostvarivanje planiranih prihoda i rashoda.

Bez obzira na način podmirivanja rashoda (sa računa riznice ili sa vlastitog računa) to su uvijek rashodi korisnika i kao takvi moraju biti iskazani u financijskim planovima korisnika **po izvorima financiranja**, a kasnije u njegovim knjigovodstvenim evidencijama te financijskim izvještajima.

Rashode i izdatke za razdoblje 2023.-2025. proračunski korisnici unose u sustav RIZNICE i dalje kao i do sada na detaljnoj razini: na razini osnovnog računa računskog plana (peta razina ekonomske klasifikacije) a pojedini na razini odjeljka računskog plana (četvrta razina ekonomske klasifikacije) po izvorima financiranja (zdravstvene ustanove), dok se proračun Zadarske županije za 2023. godinu i projekcije za 2024. i 2025. godinu usvajaju na razini skupine računskog plana (druga razina ekonomske klasifikacije).

**Izvori financiranja kod upravnih odjela Zadarske županije**

Na **prihodovnoj i rashodovnoj** strani imamo sljedeće **zajedničke izvore** financiranja:

11- opći prihodi i primici

12- višak prihoda ZŽ

13- koncesije

14- naknada za brodice

15-lovozakupnina

17-naknada za navodnjavanje

44-naknada za zadržavanje nezakonito izgrađenih zgrada

45-fond poravnanja i dodatni udio u porezu na dohodak

51-državni proračun /prihodi iz MRRFEU koji su uplaćeni u tekućoj godini

52-izvanproračunski fondovi

53-proračuni JLS

54-pomoći iz inozemstva (uglavnom EU projekti)

71-prihodi od prodaje nefinancijske imovine

81-primici od zaduženja,

**dok se izvori:**

**18**-refundacije po EU projektima nalazi samo **na strani** **prihoda**, a

**19**-predfinanciranje za EU projekte samo **na strani rashoda**.

U Uputama za izradu proračuna i financijskih planova upravnih tijela te proračunskih i izvanproračunskih korisnika Zadarske županije za razdoblje 2022. - 2024. godine kod točke 4.1.Izrada financijskih planova nalazi se primjer iskazivanja prihoda i rashoda projekta u proračunu po izvorima financiranja.

 **7.2. Izrada obrazloženja financijskog plana**

U skladu s člankom 36. Zakona o proračunu proračunski i izvanproračunski korisnici su dužni izraditi obrazloženje prijedloga financijskog plana koji se sastoji od:

* općeg dijela financijskog plana
* posebnog dijela financijskog plana

Kao što je i ranije navedeno novim Zakonom o proračunu obrazloženje postaje sastavni dio Proračuna.

**Obrazloženje općeg dijela** financijskog plana ***proračunskog i izvanproračunskog korisnika*** sadrži:

* obrazloženje prihoda i rashoda, primitaka i izdataka
* obrazloženje prenesenog manjka odnosno viške financijskog plana, u slučaju da isti postoji

**Obrazloženje posebnog dijela** financijskog plana proračunskog i izvanproračunskog korisnika sastoji se od:

* obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja i godišnjeg plana rada.

Budući se financijski plan, odnosno proračun čiji se posebni dio sastoji od financijskih planova proračunskih korisnika, **usvaja za trogodišnje razdoblje važno** je kroz obrazloženje postići da se proračunski dokumenti pažljivo objašnjavaju, od godine do godine.

Proračunski korisnici obrazloženje financijskog plana dostavljaju nadležnom upravnom odjelu koji izrađuje objedinjeno obrazloženje financijskog plana za odjel i proračunske korisnike iz svoje nadležnosti.

Struktura obrazloženja financijskog plana proračunskog korisnika data je u **Prilogu 3. Tehničke karakteristike obrazloženja financijskog plana.**

 **7.3. Status i planiranje proračunskih sredstava za vijeća, koordinacije vijeća i**

 **predstavnike nacionalnih manjina u proračunskom ciklusu 2023.- 2025.**

Ustavnim zakonom o pravima nacionalnih manjina („Narodne novine“ broj 155/02, 47/10, 80/10 i 93/11) određeno je da pripadnici nacionalnih manjina biraju svoje predstavnike radi sudjelovanja u javnom životu i upravljanju lokalnim poslovima putem vijeća i predstavnika nacionalnih manjina u jedinicama samouprave. Zakon propisuje obvezu financiranja vijeća iz proračuna. Članak 28. navedenog zakona propisuje da JLP/R/S osiguravaju sredstva za rad vijeća nacionalnih manjina (za administrativne poslove, za aktivnosti iz programa rada i sl.).

**S obzirom da se u postojećoj regulativi nije jednoznačno određeno tko se može smatrati osnivačem vijeća, koordinacije vijeća i predstavnika nacionalne manjine, a uzimajući u obzir da se radi o predstavnicima nacionalnih manjina koji se sukladno zakonu osiguranim pravima** **biraju na izborima sa svrhom sudjelovanja u javnom životu i upravljanju lokalnim poslovima u JLP/R/S za čije su područje osnovani, u proračunskom ciklusu za razdoblje 2023. – 2025. JLP/R/S sredstva za rad vijeća, koordinacije vijeća i predstavnika nacionalnih manjina planiraju se kao za proračunske korisnike.**

Navedeno znači da će županija u proračunima za razdoblje od 2023. do 2025. planirati sredstva za rad vijeća, koordinacije vijeća i predstavnika nacionalnih manjina kao i prethodne godine.

Vijeća, koordinacije vijeća i predstavnici nacionalnih manjina izradit će financijske planove za razdoblje 2023. -2025., u okviru limita koje odredi županija, kao proračunski korisnici. Financijski planovi vijeća, koordinacije vijeća i predstavnici nacionalnih manjina uključit će se u proračun županije za razdoblje 2023.- 2025. Prihodi i rashodi vijeća u financijskom planu trebaju biti iskazani po prirodnim vrstama (za plaće, za materijalne rashode, za nabavu imovine). Sredstva se osiguravaju u skladu s financijskim mogućnostima županije, a limiti određuju po kriterijima koje županija odredi Odlukom ili Zaključkom o kriterijima za osiguranje sredstava.

 **7.4. Unos financijskog plana kroz sustav riznice:**

1. **Proračunski korisnici koji nisu glave u Proračunu (ustanove u školstvu)**

 **APLIKACIJA ZA UNOS FINANCIJSKOG PLANA:**

**RIZNICA – ŽUPANIJA**

**10. UNOS FINANCIJSKOG PLANA/REBALANSA KORISNIKA**

 **Izabrati opciju plan**

1. **Ostali proračunski korisnici koji su glave u Proračunu (JU Natura Jadera, Zavod za prostorno uređenje, INOVACIJA, ZADRA NOVA, AGRRA, Narodni muzej Zadar, Kazalište lutaka Zadar i *ustanove u zdravstvu te Dom za starije i nemoćne Zadar*)**

**APLIKACIJA WEB RIZNICA**

**PREGLEDI RIZNICA**

**FINANCIJSKI PLAN**

**Unos/izmjena financijskog plana - prihodi**

**Unos financijskog plana - rashodi**

1. **Upravni odjeli** svoje financijske planove dostavit će kroz aplikaciju za izradu financijskih planova:

**APLIKACIJA ZA UNOS FINANCIJSKOG PLANA:**

**PREGLEDI**

 **PLAN/REBALANS**

 **Unos financijskog plana**

 **Unos projekcija**

**Napomena:**

**1. EURI - u koloni Plan prošle godine biti će iznosi predloženi unutar Nacrta Izmjena i dopuna za 2022. radi lakšeg planiranja i kontinuiteta po aktivnostima/projektima izraženi u kunama i u eurima.**

**2. LIMIT 1 - unutar aplikacija postavljeni su limiti za izvor 1 (izvorni prihodi) i izvor 19 (predfinanciranje). Ovo se odnosi na upravne odjele i proračunske korisnike koji su glave u proračunu.**

**3. LIMIT 2 – za odobrenje ovog limita potrebno je poslati zahtjev sa obrazloženjem na mail: bibijana.baricevic@zadarska-zupanija.hr**

**8. VREMENSKA DINAMIKA IZRADE FINANCIJSKIH PLANOVA I PRORAČUNA ZA 2023.- 2025. GODINU**

**1.** Rok za dostavu **financijskih planova proračunskih korisnika** nadležnom Upravnom odjelu **je** **14. 10. 2022. godine**.

**2.** Upravnom odjelu za financije i proračun najkasnije **do 19. 10. 2022. moraju** **biti dostavljeni** **zahtjev**i za uvrštenje u proračun za sve proračunske korisnike u skladu s Zakonom o proračunu i propisanom metodologijom za izradu financijskih planova.

 **3.** U razdoblju od **19. 10. - 26. 10. 2022**. izvršiti će se uvrštavanje zahtjeva sa procijenjenim

 proračunskim prihodima.

**4.** Upravnom odjelu za financije i proračun najkasnije **do 26. 10. 2022. mora** **biti dostavljen** **prijedlog financijskog plana** **za izvanproračunskog korisnika (ŽUC**) u skladu s Zakonom o proračunu i propisanom metodologijom za izradu financijskih planova.

**5.** Od **26.10.- 03.11.2022.** izvršit će se uravnoteženje prihoda i rashoda proračuna Zadarske županije za 2023. godinu i projekcija za 2024. i 2025. godinu.

**6. Konačna izrada** Nacrta prijedloga Proračuna za 2023., i projekcija za 2024.- 2025. te Nacrt prijedloga Odluke o izvršavanju proračuna za 2023. treba biti izrađena od strane UO za financije i proračun u vremenskom razdoblju **od 04.11. – 10.11. 2022.**, zajedno sa svim ostalim obveznim planovima i **dostavljena županu na prihvaćanje**.

Rok za predlaganje i donošenje financijskog plana proračunskog korisnika dan je u *tablici 4.*

*Tablica 4. Predlaganje i donošenje financijskog plana proračunskih korisnika*

|  |  |  |  |
| --- | --- | --- | --- |
| **TKO?** | **KOME?** | **ROK** | **NAPOMENA** |
| Čelnik proračunskog korisnika županije  | Upravljačkomtijelu | 14. listopada 2022. | Prije dostave prijedloga financijskogplana nadležnom upravnom tijelu, **čelnik proračunskog korisnika obvezan je prijedlog plana uputiti upravljačkom tijelu na usvajanje**, ako je primjenjivo, u skladu s aktima kojima je uređen rad proračunskog korisnika  |
| Proračunski korisnik (škole, zdravstvene ustanove, dom za starije i nemoćne,… | Nadležnom upravnom tijelu u županiji |
| Nadležna upravna tijela u županiji | Upravnom odjelu za financije i proračun | 19. listopada 2022. | Nadležna upravna tijela dostavljaju prijedlog svog financijskog plana i prijedloge financijskih planova proračunskih korisnika iz svoje nadležnosti.**Prije dostave** financijskih planova, nadležna upravna tijela u županiji, dužna su **provjeriti točnost i istinitost podataka** navedenih u financijskim planovima.  |
| Upravni odjel za financije i proračun | Izvršno tijelo -župan | 10. studenog 2022. | Upravni odjel za financije izrađuje nacrt proračuna te ga dostavlja županu  |
| Župan | Predstavničko tijelo – Županijska skupština  | 15. studenog 2022. | Župan utvrđuje prijedlog proračuna i podnosi ga predstavničkom tijelu na donošenje |
| Županijska skupština |  | Do kraja tekuće 2022. | Županijska skupština donosi proračun za 2023. godinu i projekcije za 2024. i 2025. godinu do kraja tekuće 2022. godine, u roku koji omogućuje primjenu proračuna od 1. siječnja 2023. godine |

U **slučaju da postoje razlike u financijskom planu proračunskog korisnika** sadržanom u proračunu, kojeg je donijela Županijska skupština, u odnos na već usvojeni prijedlog financijskog plana od strane upravljačkog tijela, **tada je upravno tijelo nadležno za financije** **dužno obavijestiti upravno tijelo koje je nadležno za proračunskog korisnika, a nadležno upravno tijelo je dužno obavijestiti proračunskog korisnika iz svoje nadležnosti o promjenama financijskog plana koji je sadržan u proračunu u odnosu na usvojeni prijedlog financijskog plana.** Ako dođe do navedene situacije, upravljačko tijelo usvaja financijski plan koji je sadržan u proračunu kojeg je donijelo predstavničko tijelo.

1. **PREUZIMANJE MATERIJALA- WEB STRANICA ZADARSKE ŽUPANIJE**

Na Internet stranici Zadarske županije, Upravni odjel za financije i proračun: https://www.zadarska-zupanija.hr/upute-i-okruznice nalaze se:

1. **Upute** za izradu i dostavu prijedloga financijskih planova upravnih tijela te proračunskih i izvanproračunskih korisnika Zadarske županije za razdoblje 2023.-2025.,
2. **Prilog 1.** - Model prijedloga financijskog plana proračunskog korisnika proračuna
3. **Prilog 2.** - Model prijedloga financijskog plana izvanproračunskog korisnika proračuna
4. **Prilog 3.** - Limiti proračunskih korisnika iz izvora opći prihodi i primici - 2023. - 2025.
5. **Prilog 4.** - Tehničke karakteristike obrazloženja financijskog plana,
6. **Prilog 5.** -Tablica novčanog tijeka projekta,
7. **Prilog 6.** -Popis proračunskih i izvanproračunskih korisnika Zadarske županije,
8. **Prilog 7.** - Programska klasifikacija proračuna,
9. **Prilog 8.** - Primjeri planiranja viškova/manjkova iz prethodnih godina,
10. **Prilog 9.** - Obrazac za procjenu prihoda po EU projektima proračunskih korisnika i Zadarske županije.